Kunna (Frøya)

Kunna er den høyeste av de mange øyene i Froan landskapsvernområde i Frøya kommune i Trøndelag. Toppen er 47 meter over havet, og har en relativt stor sekundærfaktor, 31 kilometer, målt mot Storfjellet på øya Asen i Bjugn. Dette er den 53. største sekundærfaktor i landet. 

Øya er i dag ubebodd; nærmeste bebodde sted er Sørburøy 7 kilometer mot sørvest. Kunna hadde fram til 1960-tallet flere bebodde småbruk, etter at selskapet Ny Jord igangsatte nydyrkingsprosjekt på øyene i mellomkrigsårene. Kunna hadde sammen med Nordbuan egen skole, som i 1963 ble flyttet til Halten etter at det ikke lenger var barn igjen i skolekretsen. Postadressen var 7288 Nordbuan.

 Fotnoter 

 Referanser 
Kunna på Norgeskart.no fra Statens kartverk

Kategori:Bosetninger i Frøya
Kategori:Fjell i Frøya
Kategori:Tidligere bosetninger i Trøndelag